1. 2. budgetopfølgning 2022 (Åben)
Tidl. politisk behandling
Forventet sagsgang
Fagudvalg, ØK, BY
Lovgrundlag
Lov om kommunernes styrelse
SAGENS INDHOLD
Byrådet skal i denne sag tage stilling til 2. budgetopfølgning 2022 – herunder forslag 
til tillægsbevillinger.
Job og Økonomi udarbejder efter 1., 2. og 3. kvartal en samlet budgetopfølgning for Favrskov Kommune.
I budgetopfølgningen vurderes de forventede udgifter og indtægter i forhold til budgettet for 2022.
Budgetopfølgningen indeholder også en særskilt opgørelse over Favrskov Kommunes overholdelse af det 
oprindelige budget til serviceudgifter. Hvis kommunerne samlet set ikke overholder servicerammen, skal 
kommunerne ifølge statens sanktionslovgivning betale en del af bloktilskuddet tilbage.
Budgetopfølgningen afsluttes med en samlet oversigt, der viser det forventede regnskabsresultat for 2022.
VURDERING
Observationsområder
2. budgetopfølgning 2022 indledes med en række observationsområder. I beskrivelsen af observationsom-
råderne indgår usikkerhed om [adresse] økonomi som følge af krigen i [adresse], hvor det for-
ventes, at kommunerne under ét kompenseres for udgifterne hertil.
Herudover beskrives status på det specialiserede børne- og voksenområde samt ældreområdet, idet det 
på nuværende tidspunkt vurderes, at der kan være mer- eller mindreudgifter i forhold til budgettet på disse 
områder.
Samlet set indgår observationsområderne i budgetopfølgningen med forventede mindreudgifter på 3,6 mio. 
kr.
Budgetopfølgning
I 2. budgetopfølgning 2022 foreslås en samlet tillægsbevilling på 9,1 mio. kr. i 2022.
Budgetopfølgningen indeholder midtvejsreguleringen af Favrskov Kommunes indtægter på arbejdsmar-
kedsområdet samt vurderingen af de tilsvarende udgifter.
Samlet set reduceres Favrskov Kommunes indtægter med i alt 27,4 mio. kr. i budgetopfølgningen. Det 
skyldes bl.a. en stor nedregulering af finansieringen af kommunernes udgifter til indkomstoverførsler. Ind-
tægterne reduceres med 57,2 mio. kr. i budgetopfølgningen, mens udgifterne på arbejdsmarkedsområdet 
tilsvarende reduceres med 50,2 mio. kr.
I midtvejsreguleringen kompenseres Favrskov Kommune med 24,8 mio. kr. for stigende priser og lønninger. 
Det foreslås, at budgetterne på fagområderne løftes tilsvarende med 23,2 mio. kr. for at kompensere for 
prisstigningerne.
[adresse]: EMN-2022-00282
Dok-ID: 3403278
Sagsbehandler: sve
Teknik- og Miljøudvalget
7. september 2022  16:00
[adresse] kompenseres herudover for lovændringer samt udgifter til Covid-19 og til ukrainske 
flygtninge (i begrænset omfang). Den modtagne kompensation indgår i budgetopfølgningen enten i form af 
forslag til udmøntning i budgettet eller til optagelse på en budgetreserve til senere udmøntning.
Herudover indeholder budgetopfølgningen forslag om enkelte mindre tillægsbevillinger samt budgetompla-
ceringer som følge af indgåede indkøbsaftaler.
Serviceudgifter
Det foreslås i 2. budgetopfølgning 2022, at der gives tillægsbevilling til serviceudgifter på i alt 30,7 mio. kr. 
(primært som følge af stigende priser og lønninger).
Der er tidligere givet tillægsbevillinger til serviceudgifter i 2022 på 4,4 mio. kr. De samlede tillægsbevillinger 
til serviceudgifter inkl. 2. budgetopfølgning 2022 udgør dermed 35,1 mio. kr.
På observationsområderne, hvor der ikke gives tillægsbevilling i 2. budgetopfølgning, forventes merudgifter 
til service på 1,8 mio. kr.
På de områder, hvor der overføres overskud og underskud mellem årene, forventede institutionslederne 
ved 1. budgetopfølgning 2022 at anvende i alt 42,0 mio. kr. af de overførte overskud fra tidligere år. Der er 
ikke foretaget en ny vurdering i 2. budgetopfølgning, dette vil ske ved 3. budgetopfølgning 2022. I 1. bud-
getopfølgning indgik udgifter vedrørende stigende priser, som institutioner mv. kompenseres for i denne 
budgetopfølgning. Job og Økonomi skønner på den baggrund samt erfaringer fra tidligere år, at der i 2022 
vil blive anvendt ca. 25 mio. kr. af de opsparede overskud. I budgettet for 2022 er der afsat en budgetram-
me på 21,4 mio. kr. til institutionernes forbrug af opsparede overskud. Institutionernes forbrug af opsparede 
midler påvirker dermed Favrskov Kommunes samlede serviceudgifter med forventede merudgifter på 3,6 
mio. kr. i forhold til budgettet.
Det samlede forventede merforbrug på serviceudgifterne kan opgøres til 40,5 mio. kr. i 2022, jf. nedenstå-
ende opgørelse.
Som følge af pris- og lønregulering mv. løftes kommunernes serviceramme i 2022. [adresse] 
forventede løft udgør 31,6 mio. kr. 
Det samlede forventede merforbrug i forhold til den korrigerede serviceramme udgør således 8,9 mio. kr. 
Som følge af det forventede merforbrug på serviceudgifter følges forbruget tæt, og der vil blive foretaget en 
fornyet vurdering ved. 3. budgetopfølgning.
Vurdering af serviceudgifter i 2022
+ = merudgift
- = mindreudgift
Mio. kr.
Afgivne tillægsbevillinger i 2022 (inden 2. budgetopfølgning)
4,4
Forslag til udvidelse af budgettet til serviceudgifter i 2. budgetopfølg-
ning 2022
30,7
Observationsområder i 2. budgetopfølgning (udover tillægsbevillin-
ger)
1,8
Forventet merforbrug af opsparede midler (decentraliseringsaftaler 
mv.) i forhold til den budgetterede ramme
3,6
Forventet merforbrug på serviceudgifter i alt
40,5
Forventet løft af servicerammen (inkl. covid-19 og udgifter til ukrain-
ske flygtninge)
31,6
Forventet merforbrug på serviceudgifter i alt
8,9
Anlæg
I forbindelse med budgetopfølgningen er det forventede forbrug på anlægsprojekter vurderet.
Det oprindelige budget 2022 udgør 108,0 mio. kr. på det skattefinansierede område. Der er overført rådig-
hedsbeløb på i alt 165,2 mio. kr. fra tidligere år til færdiggørelse af allerede igangsatte anlægsprojekter. 
Der er givet tillæg til rådighedsbeløb på 2,0 mio. kr. Det samlede korrigerede anlægsbudget i 2022 på det 
skattefinansierede område (ekskl. jordforsyning og ældreboliger) udgør dermed 275,2 mio. kr.
Der forventes et forbrug i 2022 på anlægsprojekterne på det skattefinansierede område på ca. 140 mio. kr. 
Såfremt det forventede forbrug realiseres, vil der være et merforbrug på anlægsprojekterne på 32 mio. kr. 
i forhold til det oprindelige budget for 2022, hvilket kan finansieres af overførte rådighedsbeløb og tillægs-
bevillinger.
Det foreslås i budgetopfølgningen, at der gives en anlægsbevilling på 1,244 mio. kr. til styring af bygge-
modningsprojekter finansieret af det rådighedsbeløb, der blev afsat ved budgetlægningen for 2022-25.
Vedrørende salg af erhvervsjord er der solgt 7 arealer, hvilket medfører en indtægt på 24,665 mio. kr. Det 
foreslås, at der gives anlægsbevilling hertil, og at det tilsvarende rådighedsbeløb til indtægterne samtidig 
forøges med 12,665 mio. kr. til 24,665 mio. kr.
ØKONOMI
De bevillingsmæssige konsekvenser på driften (eksklusiv budgetneutrale omplaceringer) fremgår af ne-
denstående tabel.
Udvalg (1.000 kr.)
2022
2023-26
Økonomiudvalget
58.792
0
Teknik- og Miljøudvalget
0
0
Børne- og Skoleudvalget
473
0
Social- og Sundhedsudvalget
0
0
Arbejdsmarkedsudvalget
-50.200
0
Kultur- og Fritidsudvalget
0
0
Planudvalget
0
0
I alt
9.065
0
Note: Minus angiver mindreforbrug, som tilføres kassebeholdningen.
INDSTILLING
Direktøren for Job og Økonomi indstiller til Byrådet:
1.
At der inden for Økonomiudvalgets område gives en tillægsbevilling på 58.792.000 kr., som finansie-
res af kassebeholdningen.
2.
At der inden for Børne- og Skoleudvalgets område gives en tillægsbevilling på 473.000 kr., som fi-
nansieres af kassebeholdningen.
3.
At der inden for Arbejdsmarkedsudvalgets område gives en tillægsbevilling på -50.200.000 kr., som 
tilføres kassebeholdningen.
4.
At budgetomplaceringerne godkendes.
5.
At der gives en anlægsbevilling på 1,244 mio. kr. til styring af byggemodningsprojekter finansieret af 
det afsatte rådighedsbeløb.
6.
At der gives et tillæg til rådighedsbeløb på -12,665 mio. kr. til indtægter fra salg af erhvervsjord samt 
en anlægsbevilling på -24,665 mio. kr. vedr. salg af erhvervsjord finansieret af det afsatte rådigheds-
beløb.
BESLUTNING
Teknik- og Miljøudvalget, 7. september 2022
Fraværende: Ingen
Ad 4. og Ad. 5 indstilles godkendt.
Bilag
1.
2. budgetopfølgning 2022 - notat (3396419)
